Srednja škola Zabok

Ivana i Cvijete Huis 2

49 210 Zabok

**Skraćeni zapisnik sa 7. sjednice Nastavničkog vijeća**

**održane 16. siječnja 2019. godine**

**Vrijeme početka:** 12:30 u učionici br. 1 Srednje škole Zabok **Prisutni/odsutni:** prema priloženoj listi (kod ravnateljice) **Voditeljica sjednice:** ravnateljica Draženka Jurec

**DNEVNI RED:**

1. Osvrt na polugodišnje sjednice i realizacija fonda sati;

2. Izvješće o stanju sigurnosti, provođenju preventivnih programa te mjerama poduzetim u cilju zaštite prava učenika za prvo polugodište šk. god. 2018./2019.;

3. Regionalni centar kompetencija (novosti);

4. Prijevoz djelatnika za 2019. godinu;

5. Vremenik pisanih provjera za drugo polugodište šk. god. 2018./2019.;

6. Razno.

**Ad 1)** Pedagoginja škole izvjestila je nastavničko vijeće o realizaciji fonda sati i uspjehu učenika (50 % učenika negativno je ocjenjeno iz jednog ili više predmeta) na polugodištu šk. god. 2018./2019. te suradnji s roditeljima (72% roditelja prisustvovalo je roditeljskim sastancima).

Psihologinja škole izvjestila je nastavničko vijeće o uspjehu (42 % učenika negativno je ocjenjeno) i izostancima učenika s posebnim potrebama.

**Ad 2)** Ravnateljica je izvjestila nastavničko vijeće o o stanju sigurnosti, provođenju preventivnih programa te mjerama poduzetim u cilju zaštite prava učenika za prvo polugodište šk. god. 2018./2019.

**Ad3)** Ravnateljica je izvjestila nastavničko vijeće o novostima natječaja Regionalnih centara kompetencija.

**Ad 4)** Nastavnici su ispunili i predali tablice rasporeda sati i Izjave za isplatu putnih troškova za 2019. godinu.

**Ad 5)** Vremenik pisanih provjera znanja za drugo polugodište šk. god. 2018./2019., nastavničko vijeće je jednoglasno usvojilo.

**Ad 6)** Nastavničko vijeće je jednoglasno odbilo molbe za preseljenje učenika T.D. u 1. HTT razred i učenice L.M. u 2. E zbog popunjenosti razrednih odjela.

Ravnateljica je izvjestila da će se putni nalozi voditi u elektronskom obliku, kao i da je u izradi novi Statut i Pravilnik o zapošljavanju te pozvala sve nastavnike da se uključe u javnu raspravu o Nacrtu Pravilnika o načinu i obliku provođenja odgojno-obrazovne potpore i stručnog tretmana učenika u riziku za razvoj problema u ponašanju i učenika s problemima u ponašanju i Nacrtu Pravilnika o napredovanju i nagrađivanju učitelja, nastavnika, stručnih suradnika i ravnatelja.

Profesorica V.K. pozvala je razrednike da uključe učenike u akciju *Imaš jaknu viška OSTAVI, trebaš jaknu UZMI.*

Sjednica je završila u 13:25.

Zapisničar: Nikolina Balić